Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 163/10/5511	Žilina, 12.6.2012
EEČ : 2-43-0-2012

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 217 odsek 3 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
      odo dňa 16.03. 2010 do dňa 22.04. 2010 neoprávnene používal zverené nákladné motorové vozidlo zn. Peugeot Boxer, XXXXX, bielej farby, ktorého hodnota ku dňu 23.03.2010 je 18 031,-€ a taktiež odo dňa 22.03.2010 do dňa 03.04.2010 neoprávnene používal zverené osobné motorové vozidlo zn. Peugeot Expert, XXXXX XXXXX šedej tmavej metalízy, ktorého hodnota ku dňu 23.03.2010 je 18 069,-€, pričom obe vozidlá boli zverené páchateľovi pred rekreačným strediskom XXXXX v obci XXXXX, okr. Kysucké Nové Mesto a vozidlá mal vrátiť do dňa 23.03. 2010 pred hotel XXXXX v obci XXXXX, čo však neurobil, pričom takto spôsobil presne nezistenú škodu držiteľovi vozidiel firme XXXXX XXXXX, XXXXX, v zastúpení konateľom spoločnosti XXXXX,
lebo je trestné stíhanie neprípustné podľa § 9 odsek 1 písmeno f
Odôvodnenie:
Uznesením vyšetrovateľa OR PZ, OKP, OVK Čadca pod číslom ČVS:ORP-212/OVK-CA-2010  zo dňa 28.04.2010 bolo vznesené obvinenie XXXXX pre prečin  neoprávnené používanie cudzieho motorového vozidla podľa § 217 ods. 1, ods. 3  Tr. zák.,  na tom skutkovom základe, ako je uvedené v predmetnom uznesení.

	Následne policajt PZ vypočul zainteresované osoby a to obvineného XXXXX a poškodeného XXXXX a  zabezpečil listinné dôkazy. 

           Obvinený XXXXX  sa k spáchanej trestnej činnosti priznal.

           Svedok - poškodený XXXXX dňa  07. 05. 2012 po poučení podľa § 211 Tr. por. ako poškodený nedal súhlas k trestnému stíhaniu svojho syna XXXXX. Uviedol, že predmetné vozidlá sú vlastníctvom XXXXX Slovensko, s.r.o., XXXXX, ktorej je výlučným vlastníkom a konateľom. 

          Vyhodnotením dôkazov v zmysle § 2 ods. 12 Tr. por. jednotlivo a v súhrne som dospel k záveru, že obvinený XXXXX sa dopustil prečinu neoprávnené používanie cudzieho motorového vozidla podľa § 217 ods. 1, ods. 3  Tr. zákona, avšak trestné stíhanie v tomto prípade je podmienené súhlasom poškodenej strany. Nakoľko súhlas poškodenej strany podľa § 211 ods. 1 Tr. por. nebol daný, bolo potrebné trestné stíhanie zastaviť podľa § 215 ods. 1 písm. d) Tr. por. s poukazom na § 9 ods. 1 písm. f) Tr. por. 

         Týmto rozhodnutím nie sú dotknuté práva strany, ktorá sa cíti byť poškodenou, uplatňovať si svoje nároky príslušným spôsobom v občiansko-právnom konaní. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor